බලාපොරොත්තු ගොන්නක් එක්ක ජීවිතයත් මරණයත් අතර සටනක නිරත වී සිට නැවත මෙලොව දුටු දස හැවිරිදි රීගන් නිම්රෝත් පුතු අද අහිමි වූ බලාපොරොත්තු සියල්ල පුංචි හිතේ දරාගෙන යළි සිනහව දකින්නට වෙර දරන මල් කැකුළක්. නිම්රෝත් පුතු පාස්කු ඉරුදින දේව මෙහෙයට සහභාගි වීමට කොච්චිකඩේ ශාන්ත අන්තෝනි දේවස්ථානයට ගියේ පවුලේ අය සමගින්. දේව මෙහෙය අවසන් වීමට ළංවූ මොහොතේ කිසිවෙකු නොසිතූ මොහොතක ක්ෂණයකින් විනාශ වී ගිය දේවස්ථානය තුළ නිම්රෝත් පුතු දැක්කේ සුන්බුන් වී ගිය මිනිස් සිරුරු ගොඩක් විතරයි. බෝම්බ ප්‍රහාරයෙන් බරපතළ ලෙස ඉනෙන් පහළට සහ පිළිස්සුම් තුවාලවලින් මුහුණට වූ හානියෙන් මේ පුංචි පුතා තවමත් පාසල් හීනය පසෙකට දාලා ප්‍රතිකාර සඳහා යොමුවෙනවා. ඒ වගේම නිම්රෝත් පුතුගේ මාස 6 ක් වයසැති පුංචි නැගණිය ද පිළිස්සුම් තුවාල සඳහා තවමත් ප්‍රතිකාර ලබනවා. ඒ විතරක් නෙමෙයි එදා නිම්රෝත් ළඟ ඉඳපු අම්මා අද රෝද පුටුවට සීමාවෙලා.
නිම්රෝත් පුතු දේවස්ථානයේදී දැක්කේ මොනවාද?
සුන්බුන් වී ගිය මිනිස් සිරුරු